Document ID: 32006R0941

32006R0941
L 173/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 941/2006 НА СЪВЕТА
от 1 юни 2006 година
за изменение на Регламент (EО) № 51/2006 по отношение на путасу и херинга
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (EО) № 2371/2002 на Съвета от 20 декември 2002 г. за опазване и устойчива експлоатация на риболовните ресурси в рамките на Общата политика по рибарството (1), и по-специално член 20 от него,
като взе предвид предложението на Комисията,
като има предвид, че:
(1)
Регламент (EО) № 51/2006 на Съвета (2) определя за 2006 г. възможностите за риболов и свързаните с тях условия за определени рибни запаси и групи от рибни запаси, приложими във водите на Общността, и за кораби на Общността, където се изискват ограничения на улова.
(2)
Съгласно консултации между Общността и Фaрьорските острови от 23 февруари 2006 г. е постигната спогодба относно взаимен достъп до запаси на путасу и херинга в риболовните им зони. Тази спогодба трябва да бъде изпълнена.
(3)
Тъй като корабите, които ловят мерлуза с хрилни мрежи в ICES участъци VIa, b и VIIb, c, j, k и подрайон XII, не бяха намесени в риболовни практики, които водят до забрана на употребата на хрилни мрежи в тези райони, е уместно да се позволи този риболов да продължи чрез дерогиране от забраната.
(4)
Общността е провела консултации с Норвегия за управлението на запасите от норвежка херинга, която хвърля хайвера си през пролетта (атлантико-скандинавска херинга) в Североизточния Атлантик, и по-специално по отношение на разпоредбите за разрешителни, които трябва да се изпълняват.
(5)
Регламент (EО) № 51/2006 следва съответно да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Приложения IA, IБ и IV към Регламент (EО) № 51/2006 се изменят съгласно приложението към настоящия регламент.
Член 2
Настоящият регламент влиза в сила на третия ден след неговото публикуване в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 1 юни 2006 година.

Labels: 11
6